» הרוחניות של מארק צוקרברג: האינטרנט הוא לא משחק סכום אפס
הרוחניות של מארק צוקרברג: האינטרנט הוא לא משחק סכום אפס
פוסט של ערן גפן
“זה לא משחק סכום אפס”.
היה רגע בראיון של צוקרברג בוועידת הווב2 האחרונה שפשוט חשמל אותי. רגע של תובנת אמת עסקית ואפילו רגע של הארה.
יושב לו צוקי, בחולצת הטישרט שלו ונעלי ההתעמלות, המנהיג הנוכחי של עולם האינטרנט, ונשאל על התחרות עם גוגל ועל המאבק איתם. צוקי הסתכל על מפת האינטרנט שעמדה מאחוריו לאורך כל הראיון ועוצבה באנלוגיה למפת העולם, כאשר כל יבשת מייצגת חברה (אירופה היא פייסבוק, אמריקה היא גוגל וכו’).
ואז הוא אמר: “כשנכנסתי חשבתי שהמפה מאחורי היא מאוד יפה, אבל משהו הציק לי, יש בה טעות. עכשיו אני מבין למה, היא לא נכונה!”. המראיין שאל אותו למה הוא מתכוון, והוא אמר שהמפה הזו מייצגת משחק סכום אפס, כלומר שגוגל, פייסבוק, יאהו מתחרים על כיבוש יבשות ואילו לדעתו המפה הזו שגויה, כי האינטרנט רק התחיל ומרבית היבשות עדיין לא התגלו, ולכן זהו אינו משחק סכום אפס שבו אחד לוקח לשני.
גם עכשיו כשאני חושב על התובנה הזו אני מתרגש. איזו ראייה תחרותית בריאה: במקום לנסות לקחת למתחרים שלך משהו קיים, במקום להילחם בהם, בשטחם, יש מספיק ערך שם בחוץ צא, צור וגלה אותו.
איזו אופטימיות עסקית, שעוד יש פוטנציאל ערך בלתי נדלה שם בחוץ ורק צריך לגלות או להמציא אותו.
ואחר כך, כשחשבתי על זה, הבנתי שיש בתובנה הזו גם משהו עמוק, יש מספיק שפע בעולם הזה בשביל כולנו, מספיק אהבה, מספיק חום ואפילו מספיק משאבים, אנחנו לא אחד על חשבון השני. כל המלחמות בהיסטוריה נבעו ממאבקים על משאבים. ביום שאנו נבין שזהו אינו משחק סכום אפס הכול יהיה יותר טוב.
היה זה פוסט של ערן גפן (פייסבוק)
23 בנובמבר, 2010 | בנושאים 404, חיי רשת ותרבות דיגיטלית, פייסבוק
6 תגובות לפוסט “הרוחניות של מארק צוקרברג: האינטרנט הוא לא משחק סכום אפס”
איתן on 23 בנובמבר, 2010 18:24
זו לא רוחניות, זו אסטרטגיה עסקית חדשה יחסית (2005) בם אסטרטגית האוקינוס הכחול.
זו אני on 23 בנובמבר, 2010 19:31
צוקרברג זה לא רוחניות, וערן גפן?
איתי ברנר on 23 בנובמבר, 2010 23:18
בארץ כל פעם שקם אתר מצליח, קמים לו ישר שלושה ארבעה מתחרים שחושבים שעם קצת יותר כסף ועיצוב שונה, הם יצליחו לנצח אותו… ברור לי שמבחינת שיקול כלכלי קר, יש בזה הרבה מהאמת, אבל גם אם היו לי האמצעים, לא הייתי נהנה מלנקוט באסטרטגיה כזו.
שושי on 23 בנובמבר, 2010 23:25
פוסט חמוד וממש לא מיותר. זו לא אסטרטגיה עסקית, אלא היא נגזרת.
יניב on 24 בנובמבר, 2010 08:49
דברים יפים של צוקי.
אם רק הייתי מאמין לו.
בוא נראה אותו מתאפק ולא מכניס שירות חיפוש אמיתי (לא הקשקוש שיש היום) לפייסבוק. ואז, כשאנשים יחפשו מסעדה טובה, המלצה על ספק שירותים, או כל מידע אחר – במקום להיכנס לדוד גוגל, הם ייכנסו לחפש לפי ההמלצות של החברים שלהם בפייסבוק.
יהיה קצת קשה לשמוע את כל הדיבורים על יבשות חדשות עם הלמות תופי המלחמה בין סרגיוש לצוקי.
tml on 25 בנובמבר, 2010 00:01
יש מספיק שפע בעולם הזה בשביל כולנו, מספיק אהבה, מספיק חום ואפילו מספיק משאבים, אנחנו לא אחד על חשבון השני. כל המלחמות בהיסטוריה נבעו ממאבקים על משאבים. ביום שאנו נבין שזהו אינו משחק סכום אפס הכול יהיה יותר טוב.
http://www.youtube.com/watch?v=w7gsM4xK–Q